
Automatizált szénszálcsoport-detektáló algoritmus fejlesztése digitális képfeldolgozás és mesterséges intelligencia eszközökkel

A szénszálerősítésű polimer (CFRP) kompozitok egyre szélesebb körben elterjedt alapanyagok a műszaki gyakorlatban, leginkább olyan iparágakban, ahol a konstrukciónak kiváló fajlagos mechanikai tulajdonságokkal kell rendelkeznie alacsony tömeg. Ezen kompozit alkatrészek azonban általában nem kész geometriai méretekkel rendelkeznek, hanem gyártásuk során bizonyos ráhagyásokkal rendelkeznek. Ezeket a ráhagyásokat leggyakrabban mechanikus forgácsolással távolítják el, így kialakítva a végleges alakot, méreteket. A szálerősített kompozitok esetén azonban eltérő kihívások tapasztalhatóak a hagyományosan anyagokhoz képest. A szálerősítés következtében gyakran irányfüggő és lokálisan változó körülmények tapasztalhatók a forgácsolás közben, amelyek sok esetben megmunkálás által okozott geometriai hibákat okozhatnak az alkatrészen. Ezek közül leginkább vizsgált terület a sorja, illetve a delamináció képződés. Mivel ezen kompozit alkatrészek általában valamilyen szerkezeti elemek, így ezek a hibák könnyen szerelhetetlenné teszik a konstrukciót. A CFRP anyagok fúrása egy frekventáltan kutatott téma, így az anyag megfelelő tulajdonságainak ismeretében előrejelezhető, hogy az adott területen várhatóan fog-e kialakulni sorja. A témában rejlő lehetőségek, összetettségének és naprakész jellege miatt választottam kutatásom témájául a CFRP kompozitok szénszálcsoportjainak detektálására alkalmas algoritmusok fejlesztését, melyekkel ezen anyagok fúrása során keletkező sorja előrejelzése támogatható.
A módszer kifejlesztéséhez rövidre vágott szánszálerősítésű kompozitról készült digitális felvételeket használtam fel. A CFRP kompozit anyagról előtt készült képeket különböző algoritmusokkal vizsgáltam. Először a digitális képfeldolgozás (DIP) eszközeit alkalmaztam Python programozási környezetben. A képeket az fényintezitásuknak megfelelő mértékben binarizáltam, majd különböző egyedi szűrési módszereket alkalmaztam, hogy a képen található zavarokat megszüntessem, majd többféleképpen is megkíséreltem meghatározni a szálak pontos befoglaló területét. Egy előre tanított anomáliadetektálásra kifejlesztett gépi tanuló algoritmussal a meghatározott szálak kitöltésének összefüggőségét javítottam. A fejlesztett algoritmusok jóságát manuális száldetektálási eredményekkel validáltam. Az eredmények egyértelműen azt mutatják, hogy a szálcsoportok reprodukálhatóan és automatizáltan detektálhatók az általam fejlesztett, újszerű algoritmusokkal.



